62020TJ0274_INF
Απόφαση του Γενικού Δικαστηρίου (πέμπτο πενταμελές τμήμα)της 15ης Σεπτεμβρίου 2021 –MHCS κατά EUIPO – Lidl Stiftung (Απόχρωση του πορτοκαλί)
(Υπόθεση T-274/20)
«Σήμα της Ευρωπαϊκής Ένωσης – Διαδικασία για την κήρυξη ακυρότητας – Εικονιστικό σήμα της Ευρωπαϊκής Ένωσης το οποίο αναπαριστά μια απόχρωση του πορτοκαλί – Απόλυτος λόγος απαραδέκτου – Άρθρο 7, παράγραφος 1, στοιχείο βʹ, του κανονισμού (ΕΚ) 40/94 [νυν άρθρο 7, παράγραφος 1, στοιχείο βʹ, του κανονισμού (ΕΕ) 2017/1001] – Αυτεπάγγελτη εξέταση των πραγματικών περιστατικών – Άρθρο 95, παράγραφος 1, του κανονισμού 2017/1001 – Είδος του σήματος – Σήμα χρώματος – Δικαίωμα ακροάσεως – Άρθρο 94 του κανονισμού 2017/1001»
1.
Σήμα της Ευρωπαϊκής Ένωσης – Διαδικασία προσφυγής – Πρόσωπα που νομιμοποιούνται να ασκήσουν προσφυγή και να είναι διάδικοι – Πρόσωπα που δεν έχουν δικαιωθεί από ληφθείσα απόφαση – Απόφαση με την οποία η υπόθεση αναπέμπεται σε πρωτοβάθμιο τμήμα προς επανεξέταση
(Κανονισμός 2017/1001 του Ευρωπαϊκού Κοινοβουλίου και του Συμβουλίου, άρθρο 72 § 4)
(βλ. σκέψεις 23, 24)
2.
Σήμα της Ευρωπαϊκής Ένωσης – Διαδικαστικές διατάξεις – Αυτεπάγγελτη εξέταση των πραγματικών περιστατικών – Διαδικασία για την κήρυξη ακυρότητας, σχετική με απόλυτους λόγους απαραδέκτου – Εξέταση περιοριζόμενη στους προβαλλόμενους λόγους – Λαμβάνονται υπόψη τα παγκοίνως γνωστά πραγματικά περιστατικά
(Κανονισμός 2017/1001 του Ευρωπαϊκού Κοινοβουλίου και του Συμβουλίου, άρθρα 7 και 95 § 1)
(βλ. σκέψεις 32, 33, 38)
3.
Σήμα της Ευρωπαϊκής Ένωσης – Διαδικαστικές διατάξεις – Αποφάσεις του EUIPO – Σεβασμός των δικαιωμάτων άμυνας – Περιεχόμενο της αρχής
(Χάρτης των Θεμελιωδών Δικαιωμάτων της Ευρωπαϊκής Ένωσης, άρθρο 41 § 2, στοιχείο aʹ· κανονισμός 2017/1001 του Ευρωπαϊκού Κοινοβουλίου και του Συμβουλίου, άρθρο 94 § 1, δεύτερη περίοδος)
(βλ. σκέψη 46)
Αντικείμενο
Προσφυγή κατά της αποφάσεως του πρώτου τμήματος προσφυγών του EUIPO, της 24ης Φεβρουαρίου 2020 (υπόθεση R 2392/2018‑1), σχετικά με διαδικασία για την κήρυξη ακυρότητας μεταξύ της Lidl Stiftung & Co. και της MHCS.
Διατακτικό
Το Γενικό Δικαστήριο αποφασίζει:
1)
Ακυρώνει την απόφαση του πρώτου τμήματος προσφυγών του Γραφείου Διανοητικής Ιδιοκτησίας της Ευρωπαϊκής Ένωσης (EUIPO), της 24ης Φεβρουαρίου 2020 (R 2392/2018‑1).
2)
Το EUIPO φέρει τα δικαστικά έξοδά του καθώς και το ήμισυ των εξόδων της MHCS.
3)
Η Lidl Stiftung & Co. KG φέρει τα δικαστικά έξοδά της καθώς και το ήμισυ των εξόδων της MHCS.